07/01/2014 | Administración LocalMunicipal
Culleredo
Secretaría Xeral
Bases reguladoras da convocatoria de axudas para adquisición de vivenda. Plan erradicación do chabolismo do Concello de Culleredo 2000-2012Bases reguladoras da convocatoria de axudas para adquisición de vivenda. Plan erradicación do chabolismo do Concello de Culleredo 2000-2012

En cumprimento do disposto na resolución da alcaldía nº 2251/2013, do 20 de decembro de 2013 pola que se aproba a convocatoria e bases que rexerán as axudas económicas municipais, por concorrencia competitiva, destinadas á adquisición de vivienda para familias procedentes de asentamentos chabolistas, procédese á súa publicación As actuacións en materia de aloxamento e vivenda constituen uns dos principais elementos dunha política de benestar. A actuación dos poderes públicos dun estado social e democrático de dereito, debe ir efectivamente, dirixida a facer realidade o dereito de todola cidadanía a unha vivenda digna e axeitada, cunha atención especial hacia os colectivos máis desfavorecidos, a través dunha política de vivenda que favoreza a integración social e promova acadar uns mínimos de calidade de vida. A erradicación do chabolismo, pola degradación que supón das condicions de vida das persoas e por ser unha expresión de marxinalidade, aparece como unha prioridade necesaria, e por iso, é preciso adoptar medidas que posibilitarán, coa actuación coordinada de todolos axentes institucionais e sociais, a súa solución. O obxectivo deste programa de axudas é a erradicación do chabolismo a través do realoxo, traslado e integración das familias en vivendas normalizadas. As axudas irán acompañadas de accións que abranguen diversos ámbitos de actuación: social, educativo, laboral, sanitario e doméstico, que teñen como obxectivo que as familias acaden as habilidades necesarias para a convivencia e a integración dentro da comunidade, sendo a vivenda un elemento esencial no proceso de integración e normalización social. As familias procedentes de asentamentos chabolistas presentan un alto grao de precariedade económica e este programa ten por obxecto establecer axudas que faciliten o acceso normalizado á vivenda ás sinaladas familias. Marco xurídico: · Constitución Española. Art.47. Dereito a vivenda digna. · Ley 5/1989, de 24 de abril, para a erradicación do chabolismo no ámbito da Comunidade Autónoma de Galicia. · Decreto 266/1989 de 23 de novembro para erradicación do chabolismo na Comunidade Autónoma de Galicia. -- Plan de erradicación do chabolismo do Concello de Culleredo que desenvolve medidas socioeducativas e en materia de vivenda e realoxo en Convenio co Instituto Galego de Vivenda e Solo (IGVS) da Xunta de Galicia desde o 5 de xullo de 2000 ata 31 decembro de 2006 e o II Plan desde 1 de xaneiro de 2007 a 31 de decembro de 2012. Neste ultimo elaborouse o derradeiro censo de familias chabolistas en proceso de realoxo a instancias e según criterios do IGVS. -- Plan municipal de inclusión social da minoría étnica xitana 2012-2015 que, no marco do Proxecto anual de servizos socias de Culleredo ao abeiro do Decreto 99/2012 que regula os Servizos Sociais comunitarios e o seu financiamento, contínua impulsando este tipo de medidas. En 2012 e 2013 ademais o fai en colaboración coa Xunta de Galicia mediante axudas procedentes do Fondo Social Europeo 2007-2013 na Estratexia 2020 da Union Europea. Son obxectivos últimos deste plan municipal entre outros: --No marco do Decreto 99/2012: O desenvolvemento de proxectos enfocados a facilitar os procesos de erradicacion do chabolismo e acceso á vivenda normalizada --No marco da Orde de 6 de agosto de 2013 polas que se establecen as bases de subvencions de programas desenvolvidos polo FSE 2007-13: O desenvolvemento de áreas de actuación nas que se inclúe a área de Vivenda que contempla o deseño e posta en marcha de accións de carácter residencial enfocadas a facilitar os procesos de erradicacion do chabolismo e acceso á vivenda normalizada. Nambolos dous casos, estes obxectivos se concretan en accións económicas e socioeducativas destinadas a rematar o proceso de realoxo iniciado coas seis familias incorporadas ao censo do Plan no ano 2007. Habilitase unha axuda económica municipal mediante concorrencia competitiva, destinada á adquisición de terreo e inmoble construido ou de terreo e promoción da propia vivenda, para fixar no mesmo o domicilio cotiá dos titulares da axuda, o que implica por parte de éstos a obriga de cumprir os requisitos que acontinuacion se especifican, presentar a documentación sinalada no seguinte punto e aceptar expresamente o procedemento e condicións que se establecen polo concello de Culleredo para a entrega da cantidade concedida. Poderán solicitarse e obterse mediante este programa unha axuda complementaria e compatible de aluguer de vivenda provisional nos casos en que, concedida unha axuda para adquisicion de inmoble éste non poidera ser ocupado de xeito inmediato por causa non imputable ao solicitante. O tempo máximo será dun ano prorrogable excepcionalmente si as causas de imposibilidade de uso da nova vivenda en propiedade segueran a ser non imputables a unidade familiar beneficiaria. As axudas para realoxo teñen unha doble finalidade: 1. Abandono da chabola/infravivenda susceptible de ser demolida polo solicitante da axuda, ou o aloxamento preparatorio de tránsito público para a integración definitiva en medio normalizado na comunidade veciñal 2. Fomentar desde este novo hábitat a incorporación ao mundo laboral ou formativo de ser o caso dos membros da unidade familiar susceptibles dilo. Dadas as especiais situacións desfavorecidas dos destinatarios das axudas e ao estar dirixida a promover o dereito básico a unha vivenda digna e axeitada que favoreza a integración social e promova acadar uns mínimos de calidade de vida, procede eximir como situación excepcional a necesidade de xustificar o feito de estar ao corrente das obrigas tributarias municipais, coa axencia tributaria e seguridade social Axuda máxima de 45.000 euros, que se repartirá proporcionalmente entre os solicitantes que cumpran cos requisitos establecidos para resultar adxudicatarios da mesma. Partida orzamentaria 231A-780. O obxecto da axuda é a compra de vivenda xa rematada ou de terreo e construcción do inmoble, e esixe o compromiso de fixar de xeito fehaciente o domicilio na devandita vivenda subvencionada. A comisión técnica que se encargará de valorar as solicitudes que se formalicen e emitirá informe técnico e proposta respecto das axudas a outorgar, estará integrada por: María Jesús Rodriguez García, xefa sección atención primaria da area de benestar social. Juan Julian Landia Garboan, traballadora social da area de benestar social. Tania Paola Kamal Chinarro, educadora social da area de benestar social. Roberto Babío Fernández, xefe de servizo de economía e facenda. Misbah Bagnoli Kharitonova, asesor xurídico, actuará como secretario da comisión técnica. a) Deberá atoparse inscrita no censo dos asentamentos chabolistas da Comunidade Autónoma de Galicia elaborados polos servizos sociais municipais e a Xunta de Galicia, no marco do Plan de Erradicación do Chabolismo 2000-2012 traballado polo concello de Culleredo xunto ao IGVS neses anos. b) Cumprir os obxectivos dos itinerarios sociofamiliares deseñados polos técnicos de servizo sociais do concello onde se estableza a vivenda obxecto desta subvencion referido ao uso sociosanitariamente axeitado da mesma asi como os obxectivos formativos ou de insercion sociolaboral que se marquen para os distintos integrantes da unidade familiar. c) As familias deberá asinar xunto coa solicitude de axuda, un documento de aceptación do procedemento e condicións de acceso á axuda para a nova vivenda. Nel comprometeranse: -- á demolición da chabola de onde proceden e/ou a baixa efectiva do aloxamento público de tránsito no que estiveran a residir ata a data da entrega da axuda. -- a residir temporalmente, si se lles plantexa, nunha vivenda provisional de alugueiro subvencionado ao seu nome namentras non podan ocupar a nova vivenda subvencionada. -- a recibir a cantidade concedida e de xeito inmediatamente posterior ao acto da recepción desta facer efectivo o pago da adquisición do inmoble destino da axuda -- a fixar o seu domicilio e residir de xeito cotiá no inmoble para a que se destine a axuda e non vendelo ou trasnmitilo durante un prazo de 10 anos. a) copia do DNI dos membros da unidade familiar. b) copia do libro de familia. c) certificado de empadronamento y convivencia. d) declaración de cumprimento dos requisitos da lei de subvencións para obter axudas. e) declaración de outras axudas doutras administracións ou entidades públicas e privadas para o mesmo fin. f) autorización ao Concello de Culleredo para obter información da titularidade de bens inmobles a nome de calquera dos membros da unidade familiar beneficiaria. g) na modalidade de adquisicion ou promocion da propia vivenda, presentacion de escritura de compravenda ou un precontrato ou contrato privado de compravenda do terreo e inmoble; e no caso de promocion da propia vivenda documento público ou privado de compravenda ou precontrato respecto do terreo e de contratación da promoción. h) na modalidade de alugueiro provisional, se fora o caso: i) fotocopia do contrato de aluguer a nome dun dos membros da unidade familiar subvencionada. j) declaracion de non ser titulares da mesma ningun dos mebros da unidade familiar Os interesados deberán presentar as súas solicitudes no prazo de 10 días naturais dende a publicación no BOP da presente convocatoria de axudas. A comisión técnica que se encargará de valorar as solicitudes, emitirá informe técnico e proposta que deberá expresar o solicitante ou relación de solicitantes para os que se propón a concesión da subvención, e a súa cuantía, especificando os criterios seguidos para efectuala. O expediente conterá informe no que conste que da documentación se desprende que os beneficiarios cumpren todos os requisitos necesarios para acceder ás mesmas. A comisión realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a propuesta de resolución. As propostas non crean dereito algún a favor do beneficiario mentras non se teña notificado a resolución de concesión. Conforme ás previsións de delegacións da RESOLUCIÓN DA ALCALDÍA, Nº 2013/871 DO 10/05/2013. BOP Nº nº 99, do 27/05/2013 resulta competente para a resolución a concelleira de Benestar e Muller, Dª Linda June Rouani Achata. O prazo de resolución do procedemento será dun mes, dende a data de remate do prazo para a presentación das solicitudes de axuda. O vencemento do prazo máximo sen terse notificado a resolución lexitima aos interesados para entender desestimada por silencio administrativo a solicitude de concesión da axuda. A resolución pon fin á vía administrativa, e en tal senso, poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 117.1 da Lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso-Administrativo da Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime convinte para a defensa dos seus intereses. Criterios de valoración de las solicitudes. O importe total previsto para esta convocatoria de axudas repartirase a partes iguais entre todalas solicitudes que cumpran con os requisitos e esixencias establecidos nestas bases para resultar adxudicatarios da mesma. As notificacións das resolucións efectuaranse de xeito individual cada solicitante sen prexuizo da posibilidade de utilizar outros medios de xeito complementario. No caso de que os beneficiarios das axudas non adquiran o inmoble para o que se solicitase a axuda ou non fixen o seu domicilio no mesmo, virán obrigados á devolución da cantidade outorgada a tal fin. No prazo de dous meses dende a concesión da axuda, os beneficiarios deberán xustificar documentalmente a adquisición do inmoble obxecto da subvención outorgada, aportando as escrituras públicas de adquisición do inmoble. SOLICITA a participacion na convocatoria do programa de axudas para a adquisición de vivenda para familias procedentes de asentamentos chabolistas enmarcadas no plan de erradicación do chabolismo do Concello de Culleredo. Culleredo, a de de 2013 Asdo. declara COÑECER E ACEPTAR AS CONDICIÓNS de acceso á axuda E ASUME OS SEGUINTES COMPROMISOS: -- demolición da chabola de onde proceden e/ou a baixa efectiva do aloxamento público de tránsito no que estiveran a residir ata a data da entrega da axuda. -- residir temporalmente, si se lles plantexa, nunha vivenda provisional de alugueiro subvencionado ao seu nome namentras non podan ocupar a nova vivenda subvencionada. -- recibir a cantidade concedida e e de xeito inmediatamente posterior ao acto da recepción desta facer efectivo o pago da adquisición do inmoble destino da axuda. -- residir no inmoble para a que se destine a axuda e non vendelo ou trasnmitilo durante un prazo de 10 anos. Culleredo, a de de 2013 Asdo. DECLARA: -- non estar incurso en ningun dos supostos aos que se refire o artigo 13 da Lei 38/2003 Xeral de Subvencións, que lle impediría a condición de beneficiario de subvención. Culleredo, a de de 2013 Asdo. AUTORIZA -- aos responsables da tramitación dos PROGRAMA DE AXUDAS para a adquisición de vivenda PARA FAMILIAS PROCEDENTES DE ASENTAMENTOS CHABOLISTAS ENMARCADAS NO PLAN DE ERRADICACIÓN DO CHABOLISMO DO CONCELLO DE CULLEREDO a acceder á súa información tributaria e comprobar o cumprimento das obrigas tributarias co Concello de Culleredo, Comunidade Autónoma, Axencia Estatal Tributaria e Tesourería da Seguridade Social. Culleredo, a de de 2013 Asdo. AUTORIZA -- aos responsables da tramitación dos PROGRAMA DE AXUDAS para a adquisición de vivenda PARA FAMILIAS PROCEDENTES DE ASENTAMENTOS CHABOLISTAS ENMARCADAS NO PLAN DE ERRADICACIÓN DO CHABOLISMO DO CONCELLO DE CULLEREDO a obter información da titularidade de bens inmobles a nome Dos membros da unidade familiar. Culleredo, a de de 2013 Asdo. DECLARA:  que o conxunto de axudas destinadas ao mesmo fin solicitadas, concedidas ou pendentes de resolución a outras administración son as seguintes:  que non foron solicitadas, concedidas, nin están pendentes de resolución noutras administracións, axudas para o mesmo fin. Culleredo, a de de 2013 Asdo. RENUNCIA á axuda concedida por non poder asumir os compromisos esixidos na convocatoria “ Culleredo, 26 de decembro de 2013 O alcalde, Asdo: Julio Sacristán de Diego